《壮观》
宋代·米芾

临南山猗陟北岵，抚壮胜猗遗万古。漫漫苍苍穹无所，奕奕嶪嶪踪奇度。

逶迤猗前征，盘礴猗后驻。奋迅猗奔驶，却约猗畔顾。

环旋猗抱卷，引伸猗就旅。雾释猗离掩，云乘猗平举。

瞭瞭猗蟾辉，悒悒猗蒸雨。郁郁猗阳春，莽莽猗玉露。

爚爚猗午停，翳翳猗酉去。领吾侪猗并舆步，却飞仙猗不遐慕，癯其形猗久何苦。

便莫便猗遵坦路，适莫适猗破心阻。乐莫乐猗频会遇，莫莞藤猗撷芳藇。

作者简介：米芾（1051-1107），北宋书法家、画家，书画理论家。祖籍太原，迁居襄阳。天资高迈、人物萧散，好洁成癖。被服效唐人，多蓄奇石。世号米颠。书画自成一家。能画枯木竹石，时出新意，又能画山水，创为水墨云山墨戏，烟云掩映，平淡天真。善诗，工书法，精鉴别。擅篆、隶、楷、行、草等书体，长于临摹古人书法，达到乱真程度。宋四家之一。曾任校书郎、书画博士、礼部员外郎。